Kabupatin Kotabaru
Kotabaru (bahasa Indunisia: Kotabaru) ngaran kabupatin di prupinsi Kalimantan Selatan, Indunisia. Indung banuanya Kotabaru.
Kotabaru andakannya di Selat Laut, antara Pulau Laut wan Pulau Kalimantan. Di Kotabaru ada Gunung Sebatung, Siring Laut, ada jua Pantai Gadambaan di Kampung Sarang Tiung.
Lain pada itu, di Kotabaru ada jua palabuhan P.T. Arutmin Indonesia, North Pulau Laut Coal Terminal (NPLCT), gasan bamuat batu harang. Ada jua palabuhan P.T. Pelindo III Cabang Kotabaru, wan palabuhan bubuhan Angkatan Laut, bangaran Lanal Kotabaru.
Di Kotabaru ada lapangan kapal tarbang Gusti Syamsir Alam (ngaran bakas Bupati Kotabaru), di Stagen. Kada jauh pada situ, ada palabuhan sagan manyubarang (matan Pulau Kalimantan ka Pulau Laut), ampun P.T. Benua Raya Katulistiwa (BRK), sagan manyubarang matan Stagen ka Tarjun.
Nang badiam di Kotabaru kabanyakan urang Banjar, Bugis, Mandar, wan Bajau. Ada jua urang Jawa, Sunda, Madura, wan suku lain.
Nang suwah jadi Bupati Kotabaru: Basrindu, Gusti Syamsir Alam, N. Sutedjo, MBA Bektam, Tata M. Anwar, H.M. Syahrani Mataja. Bupati nang wayah ini Irhami Ridjani Rais, wakilnya Rudy Suryana, Katua DPRD-nya Alfidri Supian Noor.
RujukanSunting
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn